Diari Oficial de la Generalitat Valenciana


Sumari del DOGV 603, del 08-06-1987 (1987/808986)

RESOLUCIÓ de 27 de març de 1987, de la Conselleria d'Economia i Hisenda, per la qual es determinen millores retributives per al personal al Servei de la Generalitat Valenciana i els seus Organismes Autonoms, aplicable a l'exercici 1987.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   603

Data del DOGV
:   08-06-1987

Secció del DOGV
:   ALTRES DISPOSICIONS

Número del document
:   1987/808986


Data del document
:   27-03-1987

Organisme emissor
:   Conselleria d'Economia i Hisenda

Tipus de document
:   Resolució

Resolució de 27 de març de 1987, de la Conselleria d'Economia i Hisenda, per la qual es determinen millores retributives per al personal al Servei de la Generalitat Valenciana i els seus Organismes Autònoms, aplicable a l'exercici 1987.  
L'article segon, apartat dos, de la Llei 11/1986, de 30 de desembre, de Pressuposts de la Generalitat Valenciana per a 1987, determina un fons de quatre-cents milions de pessetes amb càrrec al qual la Conselleria d'Economia i Hisenda podrà acordar millores retributives per al personal al servei de la Generalitat Valenciana i els seus Organismes Autònoms.   
El mateix text estableix com a condició necessària per a determinar els criteris de distribució de l'esmentat fons l'informe favorable de la Conselleria d'Administració Pública i la negociació de les Centrals Sindicals més representatives.   
L'estudi de les retribucions existents en l'Administració de la Generalitat, i la seua anàlisi comparativa donava unes conclusions exposades per la Consultora Hay Ibérica, SA, i de les quals es deduïa una proposta de línia de política retributiva. Segons tals conclusions, les retribucions dels grups D i E se situaven en nivells sensiblement homogenis amb els d'altres Administracions Públiques, mentre que el diferencial negatiu notable es produïa en els tres grups superiors (C, B i A); la línia de política retributiva, coherentment amb l'anterior, preveia increments per a aquests tres grups superiors i als llocs de treball dels grups D i E aplicava exclusivament la revisió dels seus nivells de destinació amb la finalitat d'homologar-los a la resta dels aplicats en les altres Administracions Públiques.   
Vist això, i durant el transcurs del passat mes de febrer i el present mes de març de 1987 s?han mantingut diverses sessions negociadores amb les Centrals Sindicals més representatives. Aquestes sessions conclogueren amb l'adopció de diversos acords, que configuren la definitiva aplicació del nou sistema retributiu de la manera següent:   
1. La línia de política retributiva proposada per l'empresa Consultora es veia corregida en incorporar-hi creixements retributius significatius per als grups D i E que resultarien els únics afectats per la distribució del fons de quatre-cents milions de pessetes (318.158.151 Ptes.) previst en l'art. 2, apartat 2, de la Llei 11/86, de Pressuposts de la Generalitat per a 1987.   
2. Aquest fons no s'aplicaria de manera lineal sinó proporcionalment i d'acord amb la classificació dels llocs de treballs corresponents als grups D i E a partir de la data d?1 de gener de 1987.   
3. Mitjançant aquesta fórmula, i realitzada la recuperació del nivell de destinació a través de l'aplicació del nou sistema retributiu en 1986, els llocs de treball dels grups D i E veien incrementades sensiblement les seues retribucions globals, amb la implantació amb caràcter general de complements específics.   
Tals increments retributius foren definitivament acordats en la sessió del passat dia 26 de març, i venien a completar anteriors supòsits pactats entre l'Administració i les Centrals Sindicals en funció dels quals el sistema retributiu resultant salvaguardaria en tot cas aquelles situacions personals que, en una aplicació mecànica d'aquest, resultaren per sota les retribucions que amb anterioritat es percebien; d'aquesta manera s'aconseguia cohonestar el manament de la Llei i la voluntat de racionalització de la mateixa Administració a través de la classificació de llocs de treball, i la voluntat de no perjudicar les situacions retributives preexistents del personal al servei de la Generalitat.   
En atenció d'aquests motius, i vist l'informe favorable de la Conselleria d'Administració Pública de 26 de març de 1987, aquesta Conselleria d'Economia i Hisenda ha adoptat el seguent   
ACORD  
Primer  
El fons de quatre-cents milions de pessetes previst en l'article segon, apartat dos, de la Llei 11 /1986, de 30 de desembre, de Pressuposts de la Generalitat Valenciana per a 1987, es distribuirà entre el personal dels grups D i E que presta el seus serveis en l'Administració de la Generalitat Valenciana i els seus Organismes Autònoms tant en règim estatuari com laboral.   
Les quanties individuals es fixen en funció de la valoració dels llocs de treball i donen lloc al següent quadre de complements específics que s'aplicaran als grups D i E amb efectes d?1 de gener de 1987:   
 Grup Nivell Quantia mensual del  
 Complement Específic  
 D 8 A 10.694  
 10 A 9.601  
 E 6 A 3.273  
 7 A 9.619  
 8 A 10.710  
 9 A 11.801  
Segon  
Resten exclosos de l'aplicació del fons que es determina en el punt anterior, els llocs de major responsabilitat del grup D, classificats definitivament amb nivells de destinació iguals o superiors al 12.   
València, 27 de març de 1987.-El Conseller d'Economia i Hisenda: Antoni Birlanga i Casanova.